Boubacar Barry
Bubakaras „Kopa“ Baris (Boubacar Barry; g. 1979 m. gruodžio 30 d.) – futbolininkas, Dramblio Kaulo Kranto rinktinės ir KSC Lokeren klubo vartininkas. Nacionalinėje komandoje žaidžia nuo 2000 m. Su rinktine dalyvavo 2006 m. pasaulio futbolo čempionate, kur sužaidė vienerias varžybas. Taip pat dalyvavo 2006, 2008, 2010, 2012 m. Afrikos Tautų taurėse. 2012 m. Afrikos Tautų taurės čempionate nepraleido nė vieno įvarčio, bet finale komanda pralaimėjo po baudinių serijos. 2015 m. Afrikos čempionate Baris dalyvavo kaip atsarginis vartininkas, bet prieš finalo varžybas pakeitė susižeidusį Sylvain Gbohouo. Baris finale prieš Ganą išsaugojo tuščius vartus, o baudinių serijoje atrėmė du įvarčius, ir, nors negaluodamas, įmušė pergalingą baudinį.